C 94/14
ET
Euroopa Liidu Teataja
13.3.2023
Teised menetlusosalised: Euroopa Komisjon, Fertilizers Europe
Apellantide nõuded Apellandid paluvad Euroopa Kohtul: — tühistada vaidlustatud otsus; — tühistada komisjoni 8. oktoobri 2019. aasta rakendusmäärus (EL) 2019/1688, millega kehtestatakse Venemaalt, Trinidadist ja Tobagost ning Ameerika Ühendriikidest pärit uurea ja ammooniumnitraadi segude impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (1), osas, mis puudutab Üldkohtus apellantide esitatud esimese väite esimest, teist, kolmandat ja neljandat väiteosa ning neljanda väite esimest ja neljandat väiteosa, arvestades et menetlusstaadium seda võimaldab; — teise võimalusena saata asi tagasi Üldkohtusse uuesti läbivaatamiseks; — mõista apellatsiooniastme ja Üldkohtus toimunud menetluse kohtukulud välja komisjonilt.
Väited ja peamised argumendid Oma apellatsioonkaebuse põhjenduseks esitavad apellandid viis väidet.
Esimene väide, et Üldkohus tõlgendas vääralt Euroopa Parlamendi ja nõukogu 8. juuni 2016. aasta määruse (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (2) (edaspidi „alusmäärus“) artikli 2 lõiget 9.
Teine väide, et Üldkohus tunnistas komisjoni poolt alusmääruse artikli 2 lõigete 3–5 väidetava rikkumise vääralt lubamatuks, ületas kohtuliku kontrolli pädevust, jättis apellantide kaebuse läbi vaatamata ja tõlgendas vääralt alusmääruse artikli 2 lõiget 10 ja/või artikli 2 lõike 10 punkti k.
Kolmas väide, et Üldkohus rikkus alusmääruse artikli 5 lõikeid 1, 3, 6 ja 9 ning artikli 7 lõike 2 punkti a tõlgendades õigusnormi.
Neljas väide, et Üldkohus jättis läbi vaatamata või moonutas tõendeid, kui ta järeldas, et kaebus tõendas kahetist hinnakujundust Venemaal.
Viies väide, et Üldkohus moonutas estatud tõendite selget tähendust ja rikkus oma põhjendamiskohustust, kui ta järeldas, et maagaasi subsideeritud ostmine Trinidadis ja Tobagos ei kujuta endast kahetist hinnakujundussüsteemi alusmääruse artikli 7 lõike 2 punkti a tähenduses, ja tegi tõlgendades vea.
(1) (2)
ELT 2019, L 258, lk 21.
ELT 2016, L 176, lk 21.
Eelotsusetaotlus, mille on esitanud Consiglio di Stato (Itaalia) 24. novembril 2022 – Associazione Nazionale Italiana Bingo – Anib, Play Game Srl versus Ministero dell’Economia e delle Finanze ja Agenzia delle Dogane e dei Monopoli (Kohtuasi C-728/22) (2023/C 94/16) Kohtumenetluse keel: itaalia Eelotsusetaotluse esitanud kohus Consiglio di Stato
Põhikohtuasja pooled Apellandid: Associazione Nazionale Italiana Bingo – Anib, Play Game Srl Vastustajad: Ministero dell'Economia e delle Finanze ja Agenzia delle Dogane e dei Monopoli